# Adva

| Adva አድዋ
 |
| --- |
|  |
|  |
| Koordinate: ﻿ / ﻿ |
| **Država** |  Etiopija
 |
|  |
| **Visina** | 1,907
 |
|  |
| **Stanovništvo** (2005)
 |
|  - **Grad** | 42.672
 |
|  |
| Karta
 |
| Adva
 |

**Adva** (engleski: Adwa, talijanski: Adua, amharski: አድዋ) je grad sjevernoj Etiopiji, u Regiji Tigraj. Poznat je po slavnoj odlučnoj **Bitci kod Adve**, koja se zbila u okolici grada 1896 godine.
Grad leži na Etiopskoj visoravni na nadmorskoj visini od 1907 m, udaljen oko 926 km sjeverno od glavnog grada Adis Abebe.

## Historija

O Advi je među prvima ostavio zapis *Francisco Alvares* koji je vodio portugalsku diplomatsku misiju u Etiopiju, on je u augustu 1520 prošao kroz Advu, koju je nazvao *Kuće svetog Mihovila*.

Adva je postala značajna tek nakon osnivanje stalne prijestolnice u Gondaru, preko ravnice kod Adve morao je proći svaki putnik sa Crvenog mora na putu u Gondar, i dalje u unutrašnjost Afrike. Oko 1700, ona je postala sjedište upravitelja pokrajine Tigraj, te je ubrzo zasjenjenila dotadašnji centar Debarvu, i postala najznačajniji grad u sjevernoj Etiopiji.
Tad se Adva razvila i kao trgovište, toliko važno da je dobila i *nagadrasa*, najstarija znana osoba koje je vodila taj ured bio je grčki useljenik Jani iz Adve, brat Petrosa, komornika cara Joasa I Adva je oko 1800 imala jednu malu koloniju grčkih trgovaca.
Kako se Adva nalazila na važnom karavanskom putu, kroz nju su u 19. vijeku prošli brojni Evropljani (Henry Salt, Samuel Gobat, Mansfield Parkyns, Arnaud i Antoine d'Abbadie, Théophile i Lefebvre) na putu u etiopsku unutrašnjost.

Strateška važnost Adve, došla je do punog izražaja za Prvog talijansko-abesinskog rata - tu se na platou pored grada odigrala odlučujuća *Bitka kod Adve 1896* u kojoj je etiopska vojska cara Menelika II pobijedila talijansku kolonijalnu vojsku.

Talijani su izgradili telegrafsku liniju Asmara-Adis Abeba, koja je prošla kroz Advu 1902-1904 Za vrijeme njihove uprave nakon Drugog talijansko-abesinskog rata oni su podigli spomenik svojim palim vojnicima odmah nakon zauzeća grada, već 15. oktobra 1935 Grad je oslobodila indijska brigada u sastavu tadašnje britanske afričke armije 12. juna 1941 godine.

Tokom1960-ih Adva je izrasla u obrazovno središte kraja. Za vrijeme etiopskog građanskog rata 1978-1979, Adva je bila česta meta napada boraca Tigrajskog narodno oslobodilačkog fronta.

## Stanovništvo

Prema podacima Središnje statističke agencije Etiopije -(CSA) za 2005. Adva je imala 42,672 stanovnika, od toga 20,774 muškaraca i 21,898 žena.

## Gradske znamenitosti

Adva ima nekoliko poznatih crkava: *Adva Avraja Fird Bet*, *Adva Gebriel Bet* (graditelj dejazmač Volde Gebriel), *Adva Marjam Bet* (graditelj Ras Anda Hajmanot), *Adva Medhane Alem Bet* (graditelj Ras Sabagadis), *Adva Nigiste Saba Huletenija Dereja Timhirt Bet* i *Adva Selasije Bet*. U blizini je grada nalazi se manastir *Aba Garima*, osnovan po legendi u 6. vijeku od jednog od devet etiopskih svetaca, poznat je po svom *Evanđelju iz 10. vijeka*. Također pored grada nalazi se selo *Fremona*, koje su u 16. vijeku koristili isusovci kao svoju bazu za širenje katoličanstva po Etiopiji.

## Povezano

* Prvi talijansko-abesinski rat

## Reference